Regiunea este mai mare decât vechea provincie Picardie, care cuprindea doar partea nordică a actualei regiuni. Sudul departamentelor Aisne și Oise sunt mai apropiate de regiunea pariziană din multe puncte de vedere, istoric, cultural, economic, etc. Numele își are originea în secolul XIII și denumește culegătorii și agricultorii din nordul Parisului, nevorbitori de limbă flamandă. În regiune au avut loc bătălii importante în timpul celor două războaie mondiale, aici având loc crâncena Bătălie de pe Somme în primul război mondial.